**Elektroinstalater/Elektroinstalaterka**

* **Informacije o programu**

* Tip programa i trajanje:

programi trogodišnjeg trajanja obrazovanja za obrtništvo

* Opis programa:
* Postavlja električne instalacije, ugrađuje nadžbukne i podžbukne instalacije, izvodi instalacije zaštite od udara munje, montira priključne i spojne kutije te razdjelne ormare u različitim objektima. U fotonaponskim sustavima povezuje module s regulatorima, izmjenjivačima i brojilima te osigurava ispravnu spojenost svih dijelova. Tijekom radova redovito provjerava izvedene instalacije.
* Zdravstveni zahtjevi i funkcionalne sposobnosti potrebni za obrazovne programe:

Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, minimalne motoričke sposobnosti pri čemu je potrebno voditi računa o aktivnostima na visini, odsustvo poremećaja ravnoteže, stabilno stanje svijesti, minimalne vidne zahtjeve i raspoznavanje boja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja.

* Zdravstvene zapreke koje su apsolutna zapreka za zanimanje:

Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), nemogućnost razlikovanja boja, paraplegija gornjih i donjih ekstremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju za rad na visini, bolesti rezistentne na terapiju koje naginju kolapsu ili smetnjama svijesti (epilepsija rezistentna na terapiju, DM tip 1 rezistentan na terapiju), teži poremećaji ravnoteže.